Държавен вестник, бр. 100, 2015 г., стр. 100

СТР.  100	
Д Ъ Р Ж А В Е Н  В Е С Т Н И К 	
БРОЙ  100
Заключителна разпоредба
§ 5. Решението влиза в сила от деня на 
обнародването му в „Държавен вестник“.
За председател:  
Никола Колев
8176
ВЪРХОВЕН  
АДМИНИСТРАТИВЕН СЪД
РЕШЕНИЕ № 6686 
от 8 юни 2015 г.
по административно дело № 1265 от 2014 г.
Върховният административен съд на Репуб­
лика България – трето отделение, в съдебно 
заседание на двадесет и втори април две хиляди 
и петнадесета година в състав: председател: 
Ваня Пунева, членове: Искра Александрова 
и Светлана Борисова, при секретар Соня 
Методиева и с участието на прокурора Тодор 
Мерджанов изслуша докладваното от предсе-
дателя Ваня Пунева по адм.д. № 1265/2014 г. 
Производството е по реда на чл. 185 и 
сл. АПК.
Образувано е по жалби на фондация „До-
бро сърце“, сдружение „Федерация грижа за 
бездомните кучета“, сдружение „Помощ за 
животните –  Дара“ и фондация „За правата 
на животните“. Жалбоподателите, представ­
лявани от адв. Г. Иванов, оспорват чл. 101, 
ал. 1, т. 2 и 8; чл. 101, ал. 3; чл. 105; чл. 105а; 
чл. 105б; чл. 107, ал. 2; чл. 111; чл. 117, ал. 1; 
§ 52 и § 53 от Наредба № 41 от 10.12.2008 г. за 
изискванията към обекти, в които се отглеждат, 
развъждат и/или предлагат домашни любимци 
с цел търговия, към пансиони и приюти за 
животни (ред., ДВ, бр. 81 от 2013 г.), издаде-
на от министъра на земеделието и храните 
(Наредба № 41, наредбата).
Възраженията са свързани с доводи за ни-
щожност и противоречие с актове от по-висок 
ранг – Европейската конвенция за защита 
на животните компаньони (Конвенцията, 
ЕКЗЖК), Закона за защита на животните 
(ЗЗЖ) и Закона за ветеринарномедицинската 
дейност (ЗВМД).
В обобщен вид доводите на оспорващите са 
изградени върху разбирането, че атакуваните 
разпоредби поставят безстопанствените кучета 
в по-неблагоприятно положение спрямо сто-
панисваните кучета, което като резултат води 
до заплаха за здравето им, респ. условията, 
при които се настаняват безстопанствените 
животни (кучетата) в приютите, и е проява 
на нехуманно и жестоко отношение.
Ответната страна – министърът на земеде-
лието и храните (МЗХ), представляван от юрк. 
М. Хаджийска, оспорва жалбата. Поддържа, че 
в никоя своя част Наредба № 41 от 2008 г. не 
поставя и няма за цел да постави безстопан-
ствените животни в условия, застрашаващи 
здравето и живота им.
Представителят на Върховната админи-
стративна прокуратура в хода на делото по 
същество дава заключение за недопустимост 
на оспорването, респ. за неоснователност на 
доводите за нищожност, с оглед съдържащата 
се в чл. 176, ал. 2 ЗВМД законова делегация 
спрямо министъра на земеделието и храните. 
Недопустимостта е мотивирана с липсата 
на правен интерес от оспорване на Наредба 
№ 41 от 2008 г., доколкото условията за от-
глеждане на животни компаньони, съобразе-
ни с техните физиологични и поведенчески 
особености, са уредени в Наредба № 39 от 
1.12.2008 г. за условията за отглеждане на 
животни компаньони, съобразени с техните 
физиологически и поведенчески особености 
(ДВ, бр. 1 от 2009 г.), издадена на основание 
чл. 19 ЗЗЖ, а сега обжалваният нормативен 
акт касае условията за отглеждане на живот-
ните – домашни любимци.
Съдът намира за неоснователно така обо-
снованото от прокурора заключение относно 
допустимостта на производството.
По въпроса за допустимостта на оспорва-
нето съдът се е произнесъл, като с опреде-
ление от 7.02.2014 г. по настоящото дело и с 
определение от 18.06.2014 г. по адм.д. № 7832 
от 2014 г. на Върховния административен 
съд, което впоследствие бе присъединено към 
настоящото дело, е прието за допустимо ос-
порването, като същото на основание чл. 188 
във връзка с чл. 181, ал. 1 АПК е съобщено 
чрез обявления в „Държавен вестник“, бр. 15 
и 53 от 2014 г.
Съгласно чл. 1 от Наредба № 39 от 2008 г. 
за условията за отглеждане на животни компа-
ньони, съобразени с техните физиологически и 
поведенчески особености, тази наредба урежда 
реда, начина и условията за отглеждане на 
животните компаньони, съобразени с техните 
физиологически и поведенчески особености. 
Тази наредба е издадена на основание чл. 19 
ЗЗЖ. Член 19 ЗЗЖ от своя страна урежда, че 
министърът на земеделието и храните определя 
с наредби условията за отглеждане на живот-
ните, съобразени с техните физиологически и 
поведенчески особености. При съобразяване 
на текстовете на Наредба № 39 от 2008 г. 
обаче може да се направи еднозначен извод, 
че целта на нейното издаване и регулираната 
от нея материя са свързани с отглеждането на 
животни компаньони в домашни условия и 
от страна на лица, имащи лично отношение 
към същите поради нуждата от развлечение 
или компания.
Наредба № 39 от 2008 г. по никакъв начин 
не урежда въпроси, свързани с правата и за-
дълженията на лицата във връзка с овладява-
нето на популациите на животните, които по